ด่วน! สั่งปิด “ตลาดละลายทรัพย์” สีลม พบติดเชื้อ 310 ราย รอผล 7,555 คน
สำนักงานเขตบางรักประกาศปิด "ตลาดละลายทรัพย์" สีลม กทม. ไม่มีกำหนดเปิด หลังมีรายงานพบผู้ติดเชื้อโควิดแล้ว 310 ราย อยู่ระหว่างรอผลอีก 7,555 ราย
10 มิ.ย. 2564

ผู้สื่อข่าวรายงานว่า สำนักงานเขตบางรัก ออกประกาศขอความร่วมมือผู้ค้าบริเวณซอยสีลม 5 หรือ “ตลาดละลายทรัพย์” ให้หยุดทำการค้า ตั้งแต่วันพฤหัสบดีที่ 10 มิถุนายน – 12 มิถุนายน 2564 เป็นต้นไป⁣ ตั้งแต่พรุ่งนี้ บริเวณซอยสีลม 5 ตั้งแต่เวลา 9.00 น.เป็นต้นไป จะมีการตรวจคัดกรองเชิงรุกหาผู้ติดเชื้อโควิด-19 เบื้องต้นมีรายงานพบผู้ติดเชื้อ 310 ราย และอยู่ระหว่างรอผลอีก 7,555 ราย⁣